የዐማራው የኅልውና ጥያቄ የተሟላ መልስ የሚያገኘው በዐማራው ሕዝብ ትግል ነው።የኃይለማርያም በዐቢይ መተካት፣ የሕዝቡ የተቃውሞ ትግል ያስገኘው መሆኑ ዕውነት ነው። ሕዝባዊ እንቅስቃሴው የወያኔን ፖለቲካዊ መርሕ ከማናጋት አልፎ፣ የስለላና የአፈና መዋቅሩን ከሥር መሠረቱ አናግቶታል። ከስለላ መዋቅሩ መናጋት በተጨማሪ፣ የወያኔ ባሕር የሆነው የትግራይን ሕዝብ ማዕበል ሆኖ እያናወጠው ነው። የትግሬ ሕዝብ እንደ ትናንቱ የወያኔ ቱባ ባለሥልጣኖች አድርግ ያሉትን ለማድረግ ፈቃደኛ አልሆነም። ለምን? እንዴ? ከሁሉም ጋር ደም አቃብታችሁ የት ልታስገቡን አስባችኋል? የሚሉ ጥያቄዎችን እያቀረበ ፊት ለፊት እየተጋፈጣቸው ነው። ይህም የሕዝቡ አመጽ የመግፋት ውጤት ነው።